ถ้าพูดถึงร้านปิ้งย่างสไตล์ญี่ปุ่น สำหรับนครปฐมอาจจะเรียกได้ว่ายังไม่มีร้านแนวนี้ ที่บรรยากาศ คล้ายกับบุฟเฟ่ต์ยากินิคุในเมืองกรุง สักเท่าไหร่ แต่สำหรับร้าน Daisashi นี้ต้องเรียกว่าดีงามมากทีเดียว ถือว่าเป็นร้านค่อนข้างใหม่ บรรยากาศ เหมือนทานร้านในเมืองหลวง แต่ในราคาอิ่มละ 399 บ. /1 ชั่วโมงครึ่ง ไม่มีservice charge มาบวกเพิ่มให้ปวดเฮด ซึ่งร้านนี้จะมี สองราคาค่ะ คือ 299 และ 399 ซึ่งความแตกต่างก็คือ 299 มีแค่หมูกับไก่ ส่วน ใครอยากจัดเต็ม full option ก็399 แบบเราเลยค่ะ มีแซลม่อน เนื้อวัวส่วนต่างๆ และซีฟู้ดให้ฟินกันอย่างจุใจ เข้าไปในร้าน จะมีน้องพนง. เอารายการอาหารมาให้เราเลือกใส่จำนวน ซึ่งร้านนี้ น้องๆพนง.ไม่เยอะ อาจจะช้าบ้างก็ขอให้ใจเย็นๆกันนะคะ หลังจากอาหารจานแรกมา เค้าจะเริ่มเอาใบเวลามาติดค่ะ ให้เวลาทานกัน ช.ม. ครึ่ง โดยสามารถขอเปลี่ยนตะแกรง ได้เรื่อยๆถ้าดำมาก โดยจะมีอาหารญี่ปุ่น ประเภท ข้าวปั้น ให้เลือกฟิน พวก สลัดญี่ปุ่น แคลิฟอเนียโรล ซูชิทอด ก็จะมีให้จรดปากกา ลงในเมนูเช่นกันค่ะ มาพูดถึงคุณภาพอาหาร ถือว่าดีสมราคา เกินความคาดหมายไปมากค่ะ เนื้อแซลม่อนค่อนข้างสดมาก หวาน อร่อย เนื้อหมู ไก่ ก็สดใสดี ไม่มีกลิ่นแปลกๆ หรือสีคล้ำๆ เนื้อวัวจะมีป้ายบอกส่วนต่างๆมาให้ด้วยนะคะ อาหารสวยงาม หน้าตาดีมาก ส่วนอาหารญี่ปุ่นพวก ข้าวปั้น ก็ดีงามตามท้องเรื่องค่ะ ไม่ถึง ห้าดาว แต่ก็ดีกว่า ซูชิคำละห้าบาทอยู่มากทีเดียว ปล. วาซาบิไม่เผ็ดค่ะ ใส่ยังไงก็ไม่เผ็ดคะ่เสียใจ  (ขอหักอันนี้ ดาวนึง) ส่วนของหวานมีแค่สี่อย่างค่ะ เราสั่งมาร์ชเมลโล่มาปิ้งน่ารักๆ กรุบกริบค่ะ มื้อนี้เลยถือว่า ให้ผ่านๆๆๆมาก แต่ข้าวปั้นอ่ะ เสียใจแค่นั้น ตรงวาซาบิค่ะ โดยรวมถือว่าทำได้ดีมาก สำหรับราคานี้ค่ะ ใครอยากไปทาน ก็ดูง่ายๆค่ะ ตรงข้ามหอชยาทิพย์ เข้าจากซอยตรงข้ามทับแก้วค่ะ